มีเพศสัมพันธ์เเบบป้องกันใส่ถุงยาง วันที่ 12 พฤษภาคมค่ะ ตรวจการตั้งครรภ์ดู วันที่ 29 พฤษภา 1 ขีดค่ะ เเล้วหลังจากนั้นประจำเดือนมาวันที่ 30 พ.ค-4มิ.ย เเล้วก็ไม่ได้มีเพศสัมพันธ์อีกเลยค่ะ ตอนนี้รอบเดือนห่างจากรอบที่เเล้ว 41 วันค่ะ เเบบนี้จะท้องมั้ยคะ ตรวจ การตั้งครรภ์ เมื่อ วันที่ 5 ก.ค ค่ะ 1 ขีด เเต่งงมากค่ะว่าทำไมประจำเดือนยังไม่มา เเต่ปกติประจำเดือนมาไม่สม่ำเสมอค่ะ
สวัสดีค่ะ Pp,หากมีเพศสัมพันธ์วันที่ 12 พ.ค. แล้วได้ตรวจหาการตั้งครรภ์วันที่ 26 พ.ค. แล้วขึ้นเพียง 1 ขีด ก็แสดงว่าไม่ได้มีการตั้งครรภ์เกิดขึ้นค่ะ และหากประจำเดือนได้มาแล้วในวันที่ 30 พ.ค. - 4 มิ.ย. ก็เท่ากับเป็นการยืนยันว่าไม่ได้มีการตั้งครรภ์แต่อย่างใด และหากหลังจากที่ประจำเดือนมาแล้ว ไม่ได้มีเพศสัมพันธ์อีก ก็จะไม่มีการตั้งครรภ์เกิดขึ้น ดังนั้น การที่ประจำเดือนในรอบต่อไปยังไม่มา จึงเกิดจากสาเหตุอื่นๆ เช่น มีความเครียด ทำงานหนัก ออกกำลังกายมากไป พักผ่อนน้อย อดนอน นอนดึก อดอาหาร มีน้ำหนักลด หรือมีน้ำหนักเพิ่มขึ้นเร็ว มีการเจ็บป่วยไม่สบาย เป็นต้น แนะนำควรรอประจำเดือนต่อไปก่อน ประจำเดือนก็น่าจะมาในที่สุดค่ะ แต่หากไม่มานานเกิน 3 เดือน จึงค่อยไปพบแพทย์เพื่อตรวจหาสาเหตุอื่นๆ ต่อไป เช่น มีภาวะถุงน้ำจำนวนมากในรังไข่ มีไทรอยด์ฮอร์โมนผิดปกติ เป็นต้น